Dewleta tirke ya îşxalkere 17ê nîsane ra nata hêrişê Herêmanê Pawitişî yê Medya kena. Dewleta îşxalkere vera gerîlayan pê dron, teyarayanê şerî, helîkopteran, fuzeyan, leşkeran, hêzanê PDKyî, qoricîyan û ajanan têgêrena.
Rixmê hende teknîkê xo zî artêşa îşxalkere her roje kişteyan dana. SÎHA û helîkopterî hînî hedefê gerîlayan de yê. Dîmenê ke kewenê destê ma zî ney mojnenê. Çunke leşkerê îşxalkerî seba ke pê wesayîtanê hewayî nênê pawitene qatiranê şarî xesp kenê û pê nê qatiran lojîstîkî kirişenê.
Nêzdîyê Girê Şehîd Cûdîyî yê Zapî de leşkerê îşxalkerî wexto ke bi panîkî têgêrayêne û remayêne hetê kamerayanê gerîlayan ra ameyî qeydkerdene.
